สวัสดีค่ะ มีเรื่องจะปรึกษาค่ะ พอดีว่าประจำเเือนมาวันที่ 27 กันยาถึงประมาน 8 ตุลา แล้วหลังจากนั้นประจำเดือนก้อไม่มีอีกเลยค่ะ มาอีกที่วันที่ 5 ธันวาถึง 7 ธันวา พอตรวจแต่ก็ไม่พบว่าท้อง แล้วต้องรออีกเมื่อไหร่ถึงจะตรวจอีกได้ รึจะท้องไหมค่ะ
สวัสดีค่ะ หากประจำเดือนมา 27 ก.ย.- 8 ต.ค. ถือว่ามีจำนวนวันที่ประจำเดือนมานานผิดปกติ แล้วหลังจากนั้น หากประจำเดือนไม่มา ก็ถือว่ามีระยะห่างระหว่างรอบประจำเดือนที่นานกว่าปกติ ทั้งนี้ หากได้ตรวจหาการตั้งครรภ์ในช่วงต้นเดือน ธ.ค. แล้ว ไม่พบว่ามีการตั้งครรภ์เกิดขึ้น ก็แสดงว่าไม่ได้มีการตั้งครรภ์เกิดขึ้นค่ะ และหากต่อมาได้มีประจำเดือนมาแล้วในวันที่ 5-7 ธ.ค. ก็ถือว่ามีประจำเดือนมาปกติดี และไม่ได้มีการตั้งครรภ์เกิดขึ้น ส่วนการที่ประจำเดือนขาดหายไปเดือนกว่า อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นและหากหลังจากที่ประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น และไม่จำเป็นต้องตรวจอีกค่ะแต่หลังจากนี้ หากประจำเดือนยังคงมีระยะห่างที่นานกว่าปกติ คือนานกว่า 45 วัน หรือมีประจำเดือนมาแต่ละครั้งนานเกิน 7 วัน แนะนำควรไปพบสูติ-นรีแพทย์เพื่อตรวจค่ะ เช่น อาจเกิดจากการผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น